Perdekoop laat man in tjoekie beland | Netwerk24
Woodland steeds voor op Pebble Beach
’n Koelkop Gary Woodland moes sterk staan om in die derde ronde van die Amerikaanse Ope op die Pebble Beach-gholfbaan vas te klou aan sy voorsprong.
Perdekoop laat man in tjoekie beland
Deur Mike van Rooyen 11 April 2019 21:24
’n Man wat ’n hele Arabierperd-stoet vir meer as R25 miljoen wou koop en van die perde wou uitvoer, is in die Bloemfonteinse streekhof sewe jaar tronk toe gestuur omdat hy Jan Taks daarmee met meer as R3,3 miljoen se BTW ingeloop het.
Emile Scholtz (41) van Dewetsdorp, wat as Waterval Hoenders handel dryf, het voor streeklanddros Rasheed Matthews skuld op twee aanklagte beken dat hy BTW-eise vervals het en nie stawing vir sy eise kon voorsien nie.
In sy pleitverduideliking sê Scholtz hy wou in 2014 ’n hele stoet van sowat 20 perde met opleidingsgeriewe koop.
Hoewel die oorspronklike transaksie nie deurgegaan het nie, eis ek toe BTW op die hele bedrag van R25 080 000.
Hy het ’n belegger van Skotland, James England, gekry wat die geld sou voorskiet. Scholtz sou die stoet bestuur en die perde sou in die buiteland verkoop word.
England het toe onttrek en hy kon toe net ’n deel van die stoet koop, sê Scholtz.
“Hoewel die oorspronklike transaksie nie deurgegaan het nie, eis ek toe BTW op die hele bedrag van R25 080 000.”
Hy sê hy vergeefs gehoop England sal steeds in die oorspronklike transaksie belang stel.
Die bedrae wat hy geëis het, was onderskeidelik R3 080 000 en R288 735.
Adv. Coenie Pieterse het namens Scholtz betoog sy ma het ’n plaas in Zastron wat sy kan verkoop om die geld aan die Suid-Afrikaanse Inkomstediens (SAID) terug te betaal.
Scholtz het reeds R600 000 terugbetaal en die SAID se skade is dus net R2,7 miljoen.
Matthews het met vonnisoplegging gesê dié soort ernstige misdaad kom heeltemal te veel voor. Die hof moet vonnisse oplê wat as afskrikking vir ander sal dien.
’n Opgeskorte vonnis kan die indruk wek dat Scholtz net ’n onwettige lening van die SAID gekry het.
Adv. Wellington Sampisi het aangekla. Brenda Taitai en Ezra Sesiny van die strafregtelike eenheid van die SAID was die ondersoekers.
Na verneem word, kon Scholtz van die perde wat hy sou gekoop het of wou koop, aan die SAID nie ’n enkele haar of hoef wys nie.
Meer oor: Dewetsdorp | Bedrog | Belasting
Ouditeur het boere glo met belasting-bedrog gehelp
J. Arthur Brown-regsman self skuldig aan taks-bedrog
Belastingpraktisyn skuldig ná hy SAID bedrieg
Sakeman tronk toe wat SAID uit R15 m. bedrieg
Saak van strafbare manslag ondersoek ná gru-ongeluk
Hongkong: Betogers eis nou leier se kop
DA en EFF druk nog arm oor 2 rade
Dosent eet stembriewe uit protes